रायपुर । छत्तीसगढ़ विधानसभा चुनाव में पहले चरण की 18 सीटों में से 10 सीटों पर मतदान शांतिपूर्ण खत्म हो गया जबकि 8 सीटों पर अभी वोटिंग जारी है जो कि शाम पांच बजे तक चलेगी। पहले चरण की घुर नक्सल इलाके की 10 विधानसभा सीटों पर शांतिपूर्ण मतदान के लिए सुरक्षाबलों और पुलिस ने कड़े प्रबंध किए थे। नक्सलियों ने सुरक्षाबलों पर आईईडी के जरिए हमला भी किया लेकिन मतदान नहीं रोका गया। राज्य निर्वाचन अधिकारी कार्यालय से मिली जानकारी के अनुसार 10 अति संवेदनशील सीटों मोहला मानपुर, अन्तागढ़,भानुप्रताप पुर,कांकेर,केशकाल, कोन्डागांव, नारायणपुर, दंतेवाड़ा,बीजापुर एवं कोन्टा में सुरक्षा कारणों से मतदान सुबह 7 बजे शुरू हुआ था। यहां मतदान 3 बजे समाप्त हो गया।